Lav et referat af nedenstående tekst:

Tekst:
4,5 nøgne hektar på den østlige side af Støvring Station, ved Støvring Ådale, skal ikke ligge øde hen særligt meget længere. Onsdag blev økonomiudvalget i Rebild Kommune enige om de sidste detaljer, der sætter et større byggeprojekt på skinner. Det var tilbage i 2017, at Rebild Kommune tog hul på snakken om at udnytte den store grund, og i løbet af den lange proces der er gået fra ideen om at udstykke den i mindre stykker til den plan, der altså nu har formet sig, hvor hele området – der kommer til at hedde ”Brikken” – bliver solgt til et samlet projekt. Det er en lokal entreprenør, Lars Pedersen & Søn A/S fra Suldrup, der har fået entreprisen, og de skal altså få en helt ny bydel til at skyde op i Støvring. Udover 325 boliger, fordelt på etagebyggeri og rækkehuse, kommer området til at rumme et nyt sundhedshus og arealer, som skal skabe levende byrum i det nye område. Udover det lokale entreprenørfirma, er også Himmerland Boligforening en medspiller i projektet, hvor der bliver 8800 almene boligkvadratmeter. - Jeg er rigtig glad for, at vi er kommet så langt. Det har jo været længe undervejs, og det bliver et stort og godt projekt for Støvring, siger borgmester i Rebild Kommune, Leon Sebbelin. Der er vedtaget rammelokalplan, skitseforslag og designmanualer for området, mens den mere detaljerede lokalplan sendes i høring nu, hvor entreprenøren er fundet, og man er et skridt tættere på at gå i gang med projektet.

Referat:
Det har været flere år undervejs, og nu er brikkerne faldet på plads til Støvrings nye bydel ”Brikken”, der blandt andet skal rumme boliger og sundhedshus.